Nii Argo Saul kui ka Merle Zimmer kinnitasid Sõnumitoojale, et UWP programmis kaasategemine oli nende jaoks elumuutev kogemus.
Merle Zimmer: „Aastaga sai läbi käidud pool USAd ja ligi pool Kanadat. USA osariikidest kõige põnevamad olid Alaska ja Hawaii. Heategevusprojekte oli sadakond: pakkisin toidupankades pakke, pesin kodutute varjupaiga seinu, värvisime Los Angelese vaesemas linnaosas tänava äärekividele majade numbreid kiirabi ja politsei jaoks. Kanadas töötasime vanadekodudes ja erinevates noorteasutustes. Kanadas elasin ka kahes väliseesti kodus. Kokku elasin 67 peres, tänini on mul kontaktid viie perega ja Facebooki vahendusel 90 grupikaaslasega. Hiljuti käis külas sõbranna Casi Kansasest USAst ja uuris, kas mu tütar sooviks aidata tema poega ühes kooliprojektis. Nüüd saavad Topeka 4. klassi lapsed rohkem teada Eestist.“
Argo Saul rääkis, et tema puutus UWPga esimest korda kokku juba 1990. aastal, kui tantsis rahvatantsuansamblis Sõleke: „Oli veel Nõukogude Liidu aeg, UWP trupp andis kontserdi Linnahallis täissaalile. Kontserdi lõpuosas toodi lavale eri maade lipud, ka sinimustvalge. See kõik oli tookord väga erakordne ja emotsionaalne. Sõlekese tantsijad võõrustasid noori, meie kodus elas Norra noormees. Sõlekese 10 tantsijat said 1991. aastal võimaluse sõita 2,5 kuuks UWPga kaasa.“
Aastasesse programmi kandideeris Argo Saul siis, kui elas 1992-1993 Kanadas. Ta kinnitab, kui poleks pääsenud UWP programmi, ei oleks ka Nordic Housest: „Tutvusin seal norralannaga, kellest sai mu esimene abikaasa. Elasin mõnda aega Norras, õppisin ära norra keele. Seal nägin, et Norras on suur potentsiaal puitmajadele. Hakkasin puitmaju Eestist Norrasse vahendama, tutvusin Asbjorn Bueni ja Arne Moeniga, kellest said mu Norra koostööpartnerid, asutasime Nordic Housese.“
Firma Nordic Houses tähistab peatselt 15. tegevusaastat. Juubeli tähistamine ühendatakse seekord UWP trupi etendusega – ettevõtte töötajad ja partnerid kutsutakse 3. detsembril Nordea kontserdimajja.
#000003
Arukülas arutati Raasiku valla arengusuundasid 10 aastaks
#000009
Aeg­vii­du esi­me­sest mat­ka­fes­ti­va­list said osa 450 ini­mest
#000010